สภาพถอยหลังเลือกตั้ง
เดินสายถี่ยิบ แทบไม่ได้นั่งอยู่บนตึกไทยคู่ฟ้า ทำเนียบรัฐบาล,โปรแกรมล่าสุด นายกฯลุงตู่ พล.อ.ประยุทธ์ จันทร์โอชา นายกรัฐมนตรี หัวหน้า คสช.นำทีมรัฐมนตรีลงพื้นที่ตรวจราชการจังหวัดสมุทรสาคร ก่อนประชุม ครม.สัญจรที่จังหวัดเพชรบุรี,ภาพของผู้นำที่ลุยนำนโยบายไปปฏิบัติแบบส่งตรงถึงมือชาวบ้าน,นี่คือสิ่งที่ประชาชนส่วนใหญ่สัมผัสได้ตรงหน้า มีความเป็นรูปธรรมมากกว่ามโนภาพลอยๆ น้ำบ่อหน้า กระแสเลือกตั้งที่ยังมีความเป็นนามธรรมสูง,ซึ่งมันก็ล้อกับ กรุงเทพโพลล์ สะท้อนรัฐบาลคะแนนดีขึ้น ลุงตู่ แต้มหล่นนิดหน่อย,อย่างน้อยความพยายามปั่นเนื้องานของผู้นำ คสช.ก็ไม่สูญเปล่า เพราะจากตัวเลขโพลที่ออกมามันสวนทางกับธรรมชาติของรัฐบาลทหารที่ถูกปรามาสฟอร์มการบริหาร อ่อนเชิงเศรษฐกิจ โดนแรงต้านมาตลอด โดยเฉพาะต่างประเทศแซงก์ชั่น ที่สำคัญมันคือห้วงปี 3 ขึ้นปี 4 ท้ายเทอมรัฐบาล,ถึงวันนี้ ลุงตู่ สอบผ่าน ประคองเรตติ้งได้เกินครึ่ง,มันบ่งบอกอะไรได้ลึกซึ้งกว่าที่นักการเมืองพยายามจะตีปี๊บโห่ฮาเบิ้ลบลัฟ ผู้นำทหาร แต้มตก,แต่ที่ตลกจริงๆก็คือ บรรยากาศการยื่นจดทะเบียนพรรคการเมืองใหม่เมื่อวันที่ 2 มีนาคมที่ผ่านมา เห็นชื่อเห็นหน้าตาแล้ว ยังเน้นเอามัน เอาฮา ซะมากกว่า,อีกจำพวกก็โดนจับตาวาระแฝง อันตราย แบบ นิติราษฎร์–นิติเรด,ความหวังภาพการเมืองยุคปฏิรูปยังเลือนราง,ตามสถานการณ์ก็อย่างที่นายสมคิด จาตุศรีพิทักษ์ รองนายกฯ หัวหน้าทีมเศรษฐกิจ ขึ้นเวทีปาฐกถาโน้มน้าวนักวิชาการ กวักมือเชิญชวนอาจารย์มหาวิทยาลัยให้เข้าร่วมเป็นสมาชิกพรรคการเมืองที่ชื่นชอบ เพื่อให้พรรคการเมืองมีอาจารย์ นักวิชาการร่วมด้วย จะได้มีนโยบายที่ดีในการพัฒนาประเทศ,ถ้าคนเก่งๆเกลียดกลัวการเมืองหมด ประเทศไปต่อลำบาก,นี่ต่างหากโจทย์ยากของสถานการณ์ปฏิรูปที่ค่อนข้างย้อนแย้งกับกระแสเลือกตั้ง,เรื่องของเรื่อง มุมของนายสมคิดก็น่าจะโยงสถานการณ์เทียบเคียงกับจังหวะย่างก้าวของพี่เบิ้มแห่งเอเชียอย่างจีนแผ่นดินใหญ่ ที่กำลังประสบความสำเร็จก้าวขึ้นเป็นเบอร์หนึ่งของโลก,ด้วยโมเดลการเมืองและเศรษฐกิจเฉพาะของตัวเอง,ว่ากันว่า ความสำเร็จของประธานาธิบดี สี จิ้นผิง ส่วนหนึ่งมาจากการมีกุนซือใหญ่เป็นนักวิชาการ อาจารย์มหาวิทยาลัย ที่วันนี้ได้รับแต่งตั้งให้เข้าไปมีบทบาทเป็น 1 ใน 7 คณะผู้นำสูงสุดของพรรคคอมมิวนิสต์,และมีส่วนสำคัญต่อยุทธศาสตร์ของจีนยุคปัจจุบันที่เน้นการพัฒนาเศรษฐกิจภายใต้การเมืองแบบรวมศูนย์อำนาจ พร้อมๆกับการผ่อนจังหวะกระจายอำนาจ,เพื่อประคองความมั่นคงอย่างยั่งยืน,วันนี้ความสำเร็จของประเทศจีน ทำให้มีการแก้กฎหมายเพื่อเปิดทางให้ สี จิ้นผิง มีวาระการดำรงตำแหน่งประธานาธิบดีได้เกิน 2 สมัย,การเมืองจีนนิ่ง เพราะไม่มีเงื่อนไขป่วนว่าด้วยปมเลือกตั้ง,แต่นั่นคงเป็นเรื่องโคตรยากสำหรับประเทศไทย,ตามปรากฏการณ์แบบที่เห็นทันทีที่สัญญาณเลือกตั้ง ไฟเขียวให้จดทะเบียนพรรคก็ส่อวุ่นวาย,ป้อมค่ายใหม่ ไร้ความหวัง ยังห่างไกลการเมืองยุคปฏิรูป,ตรงกันข้ามอิทธิพลก็ยังอยู่กับพรรคเก่า ขาใหญ่ยี่ห้อเดิมยังกุมเชิงกุมสภาพไว้แน่น,สถานการณ์อย่างที่อดีตนายกฯทักษิณ ชินวัตร บินโฉบพา น้องสาว อดีตนายกฯยิ่งลักษณ์ ชินวัตร มากระตุกเรตติ้งกองเชียร์ พร้อมเช็กขุมกำลังผู้จงรักภักดี,รูปเกมเดิมๆ นายใหญ่ คิดหมากซ่อนกลซ่อนเหลี่ยม เฟ้นหานอมินี เดินยุทธวิธีสู้กับทหาร,เป้าหมายทวงคืนอำนาจรัฐไปอยู่ในมือ,ส่วนคู่แข่งที่ตามมาห่างๆอย่างยี่ห้อประชาธิปัตย์ก็ตีกันเละ อภิสิทธิ์ เวชชาชีวะ สั่งลูกหาบไล่บี้ทีมงาน ลุงกำนัน นายสุเทพ เทือกสุบรรณ ที่ไม่กล้าแหกค่ายไปสู้กับเสาไฟฟ้า,ระแวงพวกอยู่เป็นหอกข้างแคร่ สวมวิญญาณ งูเห่า ตอนเลือกนายกฯ,ตลกร้ายการเมืองไทย,นับถอยหลังเลือกตั้ง เหมือนถอยหลังกลับเหววิกฤติ.,ทีมข่าวการเมือง
โปรแกรมล่าสุด นายกฯลุงตู่ พล.อ.ประยุทธ์ จันทร์โอชา นายกรัฐมนตรี หัวหน้า คสช.นำทีมรัฐมนตรีลงพื้นที่ตรวจราชการจังหวัดสมุทรสาคร ก่อนประชุม ครม.สัญจรที่จังหวัดเพชรบุรี
วิเคราะห์การเมือง,ทีมข่าวการเมือง,ประยุทธ์ จันทร์โอชา,เลือกตั้ง,ถอยหลัง